als_Latn dik_Latn sag_Latn
Një 24 vjeçar nga Lushnja ka dhunuar fizikisht dhe psikologjikisht të ëmën. Policia ka arrestuar të riun Olsjan Sela, madje i ka sekuestruar dhe drogë.
Specialistët për Hetimin e Krimeve në Komisariatin e Policisë Lushnje, arrestuan në flagrancë shtetasin Olsjan Sela, 24 vjeç, banues në Kolonjë, Lushnjë.
Arrestimi i këtij shtetasi u bë pasi ka ushtruar dhunë fizike e psikologjike ndaj nënës së tij, shtetases Xh.S, 47 vjeçe.
Nga kontrolli që iu bë këtij shtetasi iu gjet dhe sekuestrua në cilësinë e provës materiale 1 dozë lëndë narkotike e dyshuar Cannabis Sattiva.
Materialet i kaluan Prokurorisë pranë Gjykatës së Shkallës së Parë Lushnje pêr veprën penale "Dhunë në familje" dhe "Prodhimi dhe shitja e narkotiëve" parashikuar nga Nenet 130/a/4 dhe 283/1 të Kodit Penal./Newsbomb.al/
als_Latn als_Latn als_Latn als_Latn als_Latn